যেকোনো ওষুধের মতই টিকার কিছু পার্শ্ব প্রতিক্রিয়া রয়েছে। কিন্তু টিকার আবিষ্কার ও প্রচলন আমাদেরকে অনেক মরণঘাতী, জীবননাশী রোগ-সংক্রমণ, অসুখ থেকে রক্ষা করেছে। টিকার প্রচলন পৃথিবীতে বিভিন্ন রোগে অকাল মৃত্যুর হার বিশাল অংশে হ্রাস করেছে। যেকোনো রোগের ক্ষেত্রেই চিকিৎসার চেয়ে এর প্রতিরোধই সর্বোত্তম পন্থা। টিকা আমাদেরকে রোগ হবার আগেই সেই প্রতিরোধের সক্ষমতা দান করেছে।